МИЛИВОЈЕ НАДАЖДИН

А

кадемик проф. др Миливоје Надаждин ро­ђен је 6. новембра 1932. у Стоцу. Жи­ви и ради у Београду. Основну школу похађао је у мје­сту ро­ђења, а средњу у Чапљини и Мостару. У Сарајеву је, 1960. године, завршио Ве­­те­ри­нар­ски фак­ул­тет и, по од­слу­же­њу војног рока, во­лон­ти­рао шест мјесеци на том факултету. Године 1963. до­био је мјесто аси­стента на ограничено вријеме у Ис­тра­живачком и дијагностичком институту Ве­те­ри­нар­ског факултета у Сарајеву. Радио је на научним пројектима Одје­љења за исхрану и прип­ремао дисертацију *Квали*­*тет крмне базе оваца* *доње Херцеговине с посебним освртом на храњиву вриједност листа зановијети (Petteria ramentacia (Siebel) presl.*), коју је одбранио 1965. године. У звање до­цента изабран је 1969, ванредног професора 1974. и редовног 1977. године. Пре­да­вао је предмет Храна и исхрана животиња, а на постдипломским сту­дијама Фи­зи­ологију и патологију репродукције. На пољопривредним факул­тетима у Срп­ском (Источном) Сарајеву и Бањој Луци предавао је предмете Храна и исхрана животиња и Ве­те­ри­нарска превентива.

Аутор је 160 библиографских јединица и 14 научних студија из разли­чи­тих видова пр­и­мар­не анималне производње, фармацеутско-хемијске инду­стрије и заштите жи­вотног простора, затим различитих видова регресивног дефицита у волуминозним хранивима, резидуума тешких метала у бројним суп­стра­ти­ма, те увођења у ветеринарски и научно-педагошки оквир разли­читих гра­на неконвенционалне анималне производње.

Подручје његовог научног рада односи се на испитивање и могућности ре­­ци­клаже бројних сировина биљног, фосилног и анималног поријекла у исхра­­­ни животиња, посебно путем биоконверзије (биоплин и sigle-cell про­теин). Усавршавао се у Академији пољопривредних наука Ти­мирјазев у Мо­скви, за­тим у Зоотехничком институту у Лењинграду, Пра­гу и Вете­ри­нар­ском фа­култету у Брну. У сарадњи са земљама у развоју, пре­ко Организације за хра­ну и пољопривреду (Food and Agriculture Organization) при Уједи­ње­ним нацијама у два наврата боравио је у Гвинеји, гдје је био аутор зна­чајне студије о развоју индустријског перадарства и индустрије сточне хра­не у тој земљи.

Био је покретач и носилац дугогодишње сарадње са бројним орга­ни­за­цијама ма­теријалне производње у агрокомплексу, предсједник Савјета за науч­­­ни рад у пољопривреди Југославије, продекан за научни рад, по­моћ­ник ди­рек­тора за истраживања и развој УПИ (Уједињена пољопривреда, про­мет и индустрија) Института Сарајево, члан Коми­сије за оцјену бројних научно­­истра­живачких пројеката у СРБиХ и друго.

Био је министар пољопривреде, шумарства и водопривреде Босне и Хер­це­говине до априла 1992. године. Исту функцију обављао је у Влади Ре­пу­блике Српске до фебруара 1993. године, када се запослио у Институту за при­ме­ну науке у пољопривреди, Београд.

За дописног члана Академије наука и умјетности Републике Српске иза­бран је 27. јуна 1997, а за редовног 21. ју­на 2004. године. Био је замјеник се­кре­тара Академијиног Од­је­­ље­ња природно-математичких и техничких на­ука (2008–2016).

Добитник је бројних признања, међу којима су: Републичка наг­ра­да за науку СРБиХ (1983), Орден рада са сребрним вијенцем (1982), Златна знач­ка Ју­гословенског друштва за свињогојство (1980), Плакета Југо­сло­вен­ског одбо­ра за исхрану стоке (1982), Плакета Југословенске асоцијације сточ­не хране Крмива, Загреб (1980), Плакета Савеза ветеринара и ве­те­ри­нар­ских тех­ничара Југославије (1984), Орден Његоша (Република Српска), Златни орден Савеза ло­вач­ких организација, Плакета Пољопривредног института из Бање Луке и По­веља захвалности Друштва ветеринара Републике Српске.